CELEX: 52015PC0524
Language: et
Date: 2015-10-23
Title: Ettepanek: NÕUKOGU OTSUS, milles käsitletakse liikmesriikide Euroopa Arengufondi osamaksusid, sealhulgas 2017. aasta ülemmäära, 2016. aasta osamaksu ja 2016. aasta osamaksu esimest osa

EUROOPA KOMISJON
            Brüssel,23.10.2015
            COM(2015) 524 final
            2015/0248(NLE)
            Ettepanek:
            NÕUKOGU OTSUS,
            milles käsitletakse liikmesriikide Euroopa Arengufondi osamaksusid, sealhulgas 2017. aasta ülemmäära, 2016. aasta osamaksu ja 2016. aasta osamaksu esimest osa
            
               
         
         
            
               SELETUSKIRI
            
            
               11. sisekokkuleppe
                  1
                ja nõukogu määrusega (EL) nr 2015/323, mis käsitleb 11. Euroopa Arengufondi suhtes kohaldatavat finantsmäärust (edaspidi „11. EAFi finantsmäärus”), on ette nähtud liikmesriikide osamaksunõudeid käsitlev menetlus, mille alusel liikmesriigid rahastavad EAFi. 11. EAFi finantsmääruse artikli 21 lõike 2 kohaselt käsitletakse käesolevas ettepanekus järgmist:
            
            
               –2017. aasta osamaksude ülemmäär;
            
            
               –2016. aasta osamaks;
            
            
               –2016. aasta osamaksu esimese osa suurus.
            
            
               11. EAFi finantsmääruse artikli 21 lõike 7 kohaselt on eraldi täpsustatud, milliseid summasid haldab komisjon ja milliseid Euroopa Investeerimispank (EIP).
            
            
               EIP on edastanud komisjonile oma hallatavate rahastamisvahendite kohta kulukohustuste ja maksete ajakohastatud prognoosi vastavalt 11. EAFi finantsmääruse
                  2
                artiklile 52.
            
            
               11. EAFi finantsmääruse artikli 22 lõikes 1 on sätestatud, et osamaksunõuetega kustutatakse kõigepealt järjestikku varasemate EAFide jaoks ettenähtud summad. Käesolevas ettepanekus esitatud osamaksunõuded hõlmavad seetõttu nii EIP kui ka komisjoni puhul 10. EAFi summasid.
            
            
               11. EAFi finantsmääruse artikli 21 lõike 2 kohaselt peab nõukogu käesoleva ettepaneku kohta otsuse tegema 15. novembriks 2015 ning liikmesriigid peavad osamaksu esimese osa maksma hiljemalt 21. jaanuariks 2016.
            
            
               11. EAFi finantsmääruse artikli 23 lõikes 1 on sätestatud, et juhul kui liikmesriik ei maksa tasumisele kuuluvat osa sätestatud tähtajaks, peab asjaomane liikmesriik tasuma maksmata jäänud summalt viivist vastavalt samas artiklis sätestatud viivise maksmise korrale.
            
            
               Vastavalt nõukogu otsuse 2013/759/EL (milles käsitletakse EAFi juhtimise üleminekumeetmeid alates 1. jaanuarist 2014 kuni 11. Euroopa Arengufondi jõustumiseni) (üleminekurahastu)
                  3
                artikli 1 teisele lõigule vähendatakse 8., 9. ja 10. EAFi sisekokkulepete artikli 1 lõike 2 punktis a sätestatud liikmesriikide osamaksusid vastavalt pärast 11. EAFi sisekokkuleppe jõustumist. Vähendamine mõjutab liikmesriikide 2015., 2016. ja 2017. aasta osamaksusid komisjonile olenevalt sellest, millise kohanduse liikmesriik valib.
            
            
               2015/0248 (NLE)
            
            
               Ettepanek:
            
            
               NÕUKOGU OTSUS,
            
            
               milles käsitletakse liikmesriikide Euroopa Arengufondi osamaksusid, sealhulgas 
                  2017. aasta ülemmäära, 2016. aasta osamaksu ja 2016. aasta osamaksu esimest osa
            
            
               EUROOPA LIIDU NÕUKOGU,
            
            
               võttes arvesse Euroopa Liidu lepingut ja Euroopa Liidu toimimise lepingut,
            
            
               võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa
                  4
                (edaspidi „sisekokkulepe”), eriti selle artiklit 7,
            
            
               võttes arvesse nõukogu 2. märtsi 2015. aasta määrust (EL) 2015/323, mis käsitleb 11. Euroopa Arengufondi suhtes kohaldatavat finantsmäärust (edaspidi „11. EAFi finantsmäärus”),
                  5
                eriti selle artikli 21 lõiget 2,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Vastavalt 11. EAFi finantsmääruse artiklites 21–24 sätestatud menetlusele esitab komisjon ettepaneku, millega nähakse ette a) liikmesriikide aastase osamaksu ülemmäär 2017. aastal, b) aastane osamaks 2016. aastal ja c) osamaksu esimese osa suurus 2016. aastal.
            
            
               (2)Euroopa Investeerimispank on edastanud komisjonile aegsasti oma hallatavate rahastamisvahendite kohta kulukohustuste ja maksete ajakohastatud prognoosi vastavalt 11. EAFi finantsmääruse artiklile 52.
            
            
               (3)11. EAFi finantsmääruse artikli 22 lõikes 1 on sätestatud, et osamaksunõuetega kustutatakse kõigepealt varasemate EAFide raames ette nähtud summad. Seetõttu tuleks esitada 10. EAFi rahastamisnõue.
            
            
               (4)Nõukogu võttis 10. novembril 2014 komisjoni ettepaneku alusel vastu otsuse määrata liikmesriikide 2016. aasta EAFi osamaksude ülemmäärad järgmiselt: komisjonile 3 350 000 000 eurot ja Euroopa Investeerimispangale 250 000 000 eurot 2016. aastal
                  6
               .
            
            
               (5)Vastavalt nõukogu otsuse 2013/759/EL (milles käsitletakse EAFi juhtimise üleminekumeetmeid alates 1. jaanuarist 2014 kuni 11. Euroopa Arengufondi jõustumiseni) (üleminekurahastu)
                  7
                artikli 1 teisele lõigule vähendatakse vastavalt 8., 9. ja 10. EAFi sisekokkulepete artikli 1 lõike 2 punktis a sätestatud liikmesriikide osamaksusid pärast 11. EAFi sisekokkuleppe jõustumist. Vähendamine mõjutab liikmesriikide 2015., 2016. ja 2017. aasta osamaksusid olenevalt sellest, millise kohandamisviisi liikmesriik valib, 
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Liikmesriikide EAFi makstava aastase osamaksu ülemmäär 2017. aastal on komisjoni puhul 3 950 000 000 eurot ja Euroopa Investeerimispanga puhul 200 000 000 eurot.
            
            
               Artikkel 2
            
            
               Liikmesriikide aastane EAFi osamaks 2016. aastal on 3 600 000 000 eurot. See jagatakse nii, et komisjon saab 3 450 000 000 eurot ja Euroopa Investeerimispank 150 000 000 eurot.
            
            
               Artikkel 3
            
            
               EAFi osamaksude summad, mille liikmesriigid maksavad komisjonile ja Euroopa Investeerimispangale 2016. aasta osamaksu esimese osana, on esitatud lisa tabelis.
            
            
               Need osamaksude maksed võib ühendada kohandustega, mis tulenevad nõukogu otsuse 2013/759/EL (milles käsitletakse EAFi juhtimise üleminekumeetmeid alates 1. jaanuarist 2014 kuni 11. Euroopa Arengufondi jõustumiseni) kohaselt seotud summade mahaarvamisest vastavalt kohandamiskavale, mille iga liikmesriik edastab komisjonile 2015. aasta osamaksu kolmanda osa kindlaksmääramisel.
            
            
               Artikkel 4
            
            
               Käesolev otsus on adresseeritud liikmesriikidele.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  Sisekokkulepe nõukogus kokku tulnud liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa (ELT L 5210, 6.8.2013, lk 1).
               
               
                  
                     (2)
                  ELT L 58, 3.3.2015, lk 17–38.
               
               
                  
                     (3)
                  ELT L 335, 14.12.2013, lk 48.
               
               
                  
                     (4)
                  ELT L 210, 6.8.2013, lk 1.
               
               
                  
                     (5)
                  ELT L 58, 3.3.2015, lk 17–38.
               
               
                  
                     (6)
                  Institutsioonidevaheline toimik 2014/0298(NLE), dokument nr 14565/14.
               
               
                  
                     (7)
                  ELT L 335, 14.12.2013, lk 48.